I et brev udsendt bredt i Region Midtjylland, har fire læger 
kommenteret på deres oplevelser af den præhospitale organisering i 
Vest, herunder de uddannelsesmæssige forhold for læger der som et 
led i deres hoveduddannelse er ansat på Anæstesiologisk afdelingen, 
Hospitalsenheden Vest. 

De 4 læger er: 

Mona Tarpgaard, Clinical Fellow, Great Ormond Street Hospital for 
sick Children, London. 

Bo Iversen, Afdelingslæge, Århus Sygehus. 

Mads Rasmussen, Afdelingslæge, Århus Sygehus. 

Karina Bækby Houborg, Afdelingslæge, Skejby Sygehus. 

Jan Mick Jensen, Afdelingslæge, Århus Sygehus. 

Hospitalsledelsen har anmodet anæstesiologisk afdelingsledelse om 
at kommentere brevet, herunder de oplysninger, der kommer frem i 
brevet fra de fire læger. 

Afdelingsledelsen stiller sig uforstående over for det fremsendte. 
Brevet indeholder en række udokumenterede påstande om såvel 
patientbehandling som den lægelige uddannelse i Hospitalsenheden 
Vest. Påstande der afslører afsendernes dybe ukendskab til de 
virkelige forhold i Vest. 

Omkring de kritikpunkter der rettes mod præhospitalordningen har 
Afdelingsledelsen følgende kommentarer: 

1. Det er en forudsætning for deltagelse i præhospitalordningen i 
Vest, at lægerne regelmæssigt deltager i køretekniske kurser 
ved Rigspolitiets Køreuddannelsessektion i Karup. Lægerne 
har således alle de nødvendige kvalifikationer til at betjene 
såvel biler som navigations- og kommunikationsudstyr. 

2. Akutbilerne i Vest disponeres af AMK efter den regionale 
disponeringsvejledning. Det er således ikke korrekt, når det i 
brevet anføres at lægerne vælger at rådgive sygeplejerskerne 
frem for selv at køre ud. 

3. Præhospitalorganisationen i Vest omfatter 3 lægebiler og 4 sygeplejebiler strategisk 
placeret i optageområdet. Den præhospitale indsats kan dermed gradueres, så den 
modsvarer behovet i den aktuelle situation. Der har ikke i ordningens levetid været 
situationer, hvor lægen har stået alene. 

4. Den telemedicinske funktion betyder at f.eks. STEMI-patienter visiteres direkte til 
Kardiologisk Afdeling Skejby for PCI-behandling. Det er således ikke korrekt når det i 
brevet anføres, at der køres til lokalsygehuset inden overflytning. 

Omkring de uddannelsesmæssige forhold kan Afdelingsledelsen oplyse, at 'præhospital indsats' 
efter uddannelsesplanerne er placeret tidligt i hoveduddannelsen som et fokuseret ophold ved 
Lægebilen i Århus. Uddannelseselementet indgår derfor ikke i de officielle uddannelsesplaner 
for Hospitalsenheden Vest. Afdelingen har alligevel valgt at lade de uddannelsessøgende køre 
til uselekterede opkald i dagtiden. Disse præhospitale udkald er fuldt sammenlignelige med de 
udkald der tilbydes uddannelsessøgende læger i Randers. 

Afdelingsledelsen er som altid åben for dialog og konstruktiv kritik. Vi mener dog at det bør 
foregå i relevante fora som MED-systemet, Det Anæstesiologiske Specialeråd og 
Uddannelsesrådet for Speciallægeuddannelsen i Anæstesiologi. Klagebreve med 
udokumenterede påstande, der rundsendes bredt ud i organisationen, er ikke den rigtige 
fremgangsmåde. 

Den præhospitale organisering i Vest er for nylig blevet analyseret, af en særligt nedsat 
arbejdsgruppe sammen med vicedirektør Torben Mogensen, Hvidovre Hospital, der fungerede 
som ekstern konsulent. Konklusion var, - at under de nuværende præmisser, var den 
nuværende organisering af det præhospitale beredskab i Vest en god og effektiv udnyttelse af 
ressourcerne. Set i forhold til den brede geografi, de rådige lægelige ressourcer og økonomi. 

Afdelingsledelsen har drøftet brevet med Uddannelsesregion Nord, dersom udgangspunkt er 
enig i de uddannelsesmæssige betragtninger. Men Afdelingsledelsen vil gerne i dialog med de 
øvrige relevante aktører se på om bla. supervisionsdelen kan ændres, således at der i et større 
omfang kan ske supervision af speciallæger 

